CELEX: 32017D2371
Language: bg
Date: 2017-12-18 00:00:00
Title: Решение (ОВППС) 2017/2371 на Съвета от 18 декември 2017 година за изменение на Решение 2014/486/ОВППС относно консултативна мисия на Европейския съюз за реформа в сектора на гражданската сигурност в Украйна (EUAM Ukraine)

19.12.2017   
            
            
               BG
            
            
               Официален вестник на Европейския съюз
            
            
               L 337/34
            
         РЕШЕНИЕ (ОВППС) 2017/2371 НА СЪВЕТА
   от 18 декември 2017 година
   за изменение на Решение 2014/486/ОВППС относно консултативна мисия на Европейския съюз за реформа в сектора на гражданската сигурност в Украйна (EUAM Ukraine)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз и по-специално член 28, член 42, параграф 4 и член 43, параграф 2 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:
   
               (1)
            
            
               На 22 юли 2014 г. Съветът прие Решение 2014/486/ОВППС (1) относно консултативна мисия на Европейския съюз за реформа в сектора на гражданската сигурност в Украйна (EUAM Ukraine).
            
         
               (2)
            
            
               На 20 ноември 2017 г. Съветът прие Решение (ОВППС) 2017/2161 (2) за изменение на Решение 2014/486/ОВППС за удължаване на мандата до 31 май 2019 г. и за определяне на референтна сума за EUAM Ukraine за същия период.
            
         
               (3)
            
            
               След препоръка от командващия гражданските операции на 13 декември 2017 г. Комитетът по политика и сигурност постигна съгласие за откриване на регионално представителство в Одеса.
            
         
               (4)
            
            
               Ето защо следва да бъде предвидена нова референтна сума за периода до 31 май 2019 г., а Решение 2014/486/ОВППС да бъде съответно изменено.
            
         
               (5)
            
            
               EUAM Ukraine ще се провежда в обстановка, която може да се влоши и да възпрепятства постигането на целите на външната дейност на Съюза, предвидени в член 21 от Договора,
            
         ПРИЕ НАСТОЯЩОТО РЕШЕНИЕ:
   Член 1
   В Решение 2014/486/ОВППС, член 14, параграф 1, пета и шеста алинеи се заменят със следното:
   
      „Референтната сума, предвидена за покриване на свързаните с EUAM Ukraine разходи за периода от 1 декември 2017 г. до 31 май 2019 г., е в размер на 33 843 302,49 EUR.“
   
   Член 2
   Влизане в сила
   Настоящото решение влиза в сила в деня на приемането му.
   
      Съставено в Брюксел на 18 декември 2017 година.
      
         
            За Съвета
         
         
            Председател
         
         K. SIMSON
      
   
   
      (1)  Решение 2014/486/ОВППС на Съвета от 22 юли 2014 г. относно консултативна мисия на Европейския съюз за реформа в сектора на гражданската сигурност в Украйна (EUAM Ukraine) (ОВ L 217, 23.7.2014 г., стр. 42).
   
      (2)  Решение (ОВППС) 2017/2161 на Съвета от 20 ноември 2017 г. за изменение на Решение 2014/486/ОВППС относно консултативна мисия на Европейския съюзза реформа в сектора на гражданската сигурност в Украйна (EUAM Ukraine) (ОВ L 304, 21.11.2017 г., стр. 48).